Հակոբ Կոտոյան

Հակոբ Գևորգի Կոտոյան կամ Հաճի (), հայ ազգային-ազատագրական շարժման գործիչ, ֆիդայի։

Կենսագրություն 

Հակոբ Կոտոյանը սովորել է Մուշի կենտրոնական վարժարանում և Դիարբեքիրում։ 1894 թվականին գործակցել է հնչակյան հայտնի գործիչ, ապագա Կիլիկիայի Հանրապետության (1921-1923) նախագահ Միհրան Տամատյանի հետ։

Հակաթուրքական գործունեության համար դատապարտվել է 15 տարվա բանտարկության և աքսորվել Սինոպ (Տրապիզոնի վիլայեթ)։ 1895 թվականին ընդհանուր ներմամբ վերադարձել է աքսորավայրից։ 1890-ական թվականներին Տարոնում (Բիթլիսի վիլայեթ) մասնակցել է հայ ազատագրական շարժումներին։

1901 թվականի զինված հակամարտության ժամանակ Անդրանիկ Օզանյանի ղեկավարությամբ Առաքելոց վանքի շրջանում մասնակցել է թուրքական 4-5 հազարանոց զորքի դեմ տեղի ունեցած ճակատամարտին, որը տևել է 21 օր։ 1903-1904 թվականներին մասնակցել է սասունցիների ազատագրական պայքարին, 1906-1908 թվականներին, Եփրեմ Խանի հետ՝ Իրանի հեղափոխական շարժումներին՝ 1905-1907 թվականներին։

1912-1914 թվականներին ընտրվել է Մուշի քաղաքային ժողովի անդամ։ 1915 թվականի հուլիսի 13-ին, եռօրյա արյունահեղ մարտերից հետո, Կոտոյանը և նրա մի քանի զինակիցներ ընտանիքներով այրվել են թուրքերի հրդեհած շենքերում։

Հայ ֆիդայիներ
1864 ծնունդներ
Մուշ քաղաքում ծնվածներ
1915 մահեր
Մուշ քաղաքում մահացածներ